
1. [bookmark: _Toc152166876][bookmark: _Toc229247991]PIRKIMO OBJEKTAS IR SU JO ĮSIGIJIMU SUSIJUSI BENDRA INFORMACIJA 

1.1. Pirkimo objektas – Fiziologinio matavimo prietaisai (išmanieji laikrodžiai) su 3 metų palaikymo licencija, kuriam keliami reikalavimai pateikti šių specialiųjų pirkimo sąlygų priede Nr. 1 „Techninė specifikacija“.
1.2. Pirkimo objektas yra neskaidomas į pirkimo dalis: perkamas nedidelis kiekis vienarūšių prekių (išmanieji laikrodžiai, 15 vnt.), todėl dar smulkesnis pirkimo skaidymas būtų netikslingas ir mažintų tiekėjų suinteresuotumą dalyvauti pirkime, taip pat didėtų perkančiosios organizacijos administracinė našta, o dirbtinis skaidymas galėtų prekes išbranginti. Fiziologinių matavimo prietaisų palaikymo licencijos negali būti perkamos atskirai, nes jos susijusios su tiekėjo siūlomais prietaisais, jų specifika ir tinkamu veikimu. Pirkimo objekto apimtis akivaizdžiai nėra per didelė smulkiojo ir vidutinio verslo subjektams, todėl galimybės įvykdyti pirkimo sutartį jiems nėra ribojamos.
1.3. Pirkimas neatliekamas naudojantis centralizuotų pirkimų katalogu (toliau – CPO), nes reikiamų prekių, CPO kataloge nėra. 
1.4. Perkančioji organizacija nerezervuoja teisės dalyvauti pirkime. 
1.5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo II skyriaus 4.4.4.1 papunkčiu. Aplinkos apsaugos kriterijai nustatyti šio konkretaus pirkimo sąlygų 3 priede „Sutarties projektas“.
1.6. Išankstinis skelbimas apie pirkimą nebuvo paskelbtas.
1.7. Pirkime perkančioji organizacija nenumato skelbti pranešimo dėl savanoriško ex ante skaidrumo.
1.8. Pirkime neleidžiama pateikti alternatyvių pasiūlymų. 
1.9. Perkančioji organizacija pirkime netaikys elektroninio aukciono. 
1.10. Perkančioji organizacija nerengs susitikimo su tiekėjais dėl pirkimo sąlygų paaiškinimo.
1.11. Perkančioji organizacija nerengs objekto (prekių pristatymo vietos) apžiūros. 
1.12. Bendrosios pirkimo sąlygos yra neatskiriama šių pirkimo sąlygų dalis.
1.13. Jeigu apibūdinant pirkimo objektą techninėje specifikacijoje ir (ar) kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
1.14.  Jeigu apibūdinant pirkimo objektą techninėje specifikacijoje ir (ar) kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
1.15. Perkančioji organizacija nereikalauja, kad tiekėjas pasiūlymą pasirašytų kvalifikuotu elektroniniu parašu. Tiekėjo per CVPIS pateikti pasiūlymo dokumentai yra prilyginami tiekėjo pasirašytiems dokumentams, laikoma, kad tiekėjas juos tinkamai patvirtino ir prisiima pilną atsakomybę dėl juose pateiktos informacijos teisingumo bei nurodytų įsipareigojimų. 
1.16. Perkančiosios organizacijos darbuotojo, įgalioto palaikyti tiesioginį ryšį su tiekėjais ir gauti iš jų pranešimus, susijusius su pirkimų procedūromis, kontaktinė informacija: Vilija Kazanavičiūtė, el. p. vilija.kazanaviciute@cr.vu.lt.   
  
[bookmark: _Toc152166877]
2. [bookmark: _Toc229247992]TIEKĖJŲ KVALIFIKACIJOS REIKALAVIMAI IR REIKALAVIMAI DĖL KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTŲ LAIKYMOSI 

2.1. Tiekėjams nenustatomi kvalifikacijos reikalavimai ir reikalavimai dėl kokybės vadybos sistemos ar aplinkos apsaugos vadybos sistemos standartų laikymosi.

3. [bookmark: _Toc229247993]TIEKĖJŲ PAŠALINIMO PAGRINDŲ REIKALAVIMAI

3.1. Tiekėjams nustatomi pašalinimo pagrindų reikalavimai ir jų atitiktį patvirtinantys dokumentai nurodyti specialiųjų pirkimo sąlygų priede Nr. 4  „Tiekėjų pašalinimo pagrindai“.
3.2. Pašalinimo pagrindų nebuvimą įrodančių dokumentų bus prašoma tik iš galimo laimėtojo. 

4. [bookmark: _Toc152166878][bookmark: _Toc229247994][bookmark: _Toc152166879]PASIŪLYMŲ VERTINIMAS

4.1. [bookmark: _Hlk91157291]Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų priede Nr. 2 „Pasiūlymo forma“.
4.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 


5. [bookmark: _Toc229247995]PASIŪLYMŲ GALIOJIMO UŽTIKRINIMAS

5.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

6. [bookmark: _Toc229247996]PRIEDAI

6.1. Priedas Nr. 1 „Techninė specifikacija“.
6.2. Priedas Nr. 2 „Pasiūlymo forma“.
6.3. Priedas Nr. 3 „Sutarties projektas“.
6.4. Priedas Nr. 4 „Tiekėjų pašalinimo pagrindai“.
6.5. Priedas Nr. 5 „EBVPD“.

